Ես տանում էի սպիտակեղենի կապոցը։ Իսկ Սիլվիայի ձեռքին էր այն լրագիրը, ուր գրված էր աղքատ կնոջ հասցեն և անուն ազգանվան սկզբնատառերը։ Մենք բարձրացանք մի հին տան ձեղնահարկը ու հայտնվեցինք բազմաթիվ դռներ ունեցող մի երկար միջանցքում։ Մայրիկս ծեծեց վերջին դուռը, որը բաց արեց վտիտ, դեռևս երիտասարդ մի կին՝ բաց գույնի մազերով։ Ինձ թվաց, թե առաջ ես տեսել եմ նրան, հենց նույն այդ կապույտ գլխաշորով։